stanford-oval/wikipedia huggingface dataset:
קלאוס ברבי
ביוגרפיה > שירות צבאי

ברבי נולד בבאד גודסברג שליד בון, במערבה של גרמניה. בשנת 1934 סיים את לימודיו באוניברסיטה, והתגייס לאס אס. בשנת 1937 נרשם כחבר במפלגה הנאצית של אדולף היטלר.
בשנת 1941 הוצב ב"משרד לענייני יהודים" ונשלח לאמסטרדם בירת הולנד. באמסטרדם השתתף גם ב"פרשת Koco", בה הותקף סלון הגלידה של ארנסט כאהן. במאי 1942 מונה למפקד הגסטפו בעיר הצרפתית ליון (בדרגת סרן), ופיקד על מבצעי מעצר, עינוי, גירוש ורצח של אלפי יהודים ולוחמי רזיסטאנס. בין יתר פעולותיו היה אחראי על גירוש ילדי איזיו למחנה הריכוז דראנסי ומשם לאושוויץ.
משנת 1945 עבד בגרמניה עבור ארגוני הביון של בריטניה וארצות הברית.
ביוגרפיה > הבריחה

בשנת 1955 ברח עם משפחתו לבוליביה, וגר בעיר הבירה לה פאס בשם המשפחה הבדוי "אלטמן". הוא משך תשומת לב רבה, משום שעבד כסוחר סמים מצליח ואף השתתף בניסיון הפיכה להפלת ממשלת בוליביה.
בשנת 1971 זוהה ברבי על ידי ציידי נאצים, ורק כעבור עשור, ב-19 בינואר 1983, נעצר וגורש לצרפת.
ביוגרפיה > המשפט

משפטו החל ב-11 במאי 1987 בבית המשפט העליון של צרפת בעיר ליון (משפט מושבעים). בשל הערך ההיסטורי של המשפט, ניתן אישור לצלם אותו. סנגורו של ברבי, ז'אק ורז'ס (בעברו לוחם במחתרת הצרפתית), ניסה לטעון שפעולותיו היו זהות לפעולות שביצעו ממשלות אחרות במושבות שלהן (לרבות צרפת), ולכן מדובר ב"תביעה לא הוגנת". אך המושבעים התרשמו יותר מהראיות שהציג התובע הראשי פייר טרוש, והרשיעו את ברבי בביצוע פשעים נגד האנושות.
ב-4 ביולי 1987 הוא נידון למאסר עולם. הוא מת בכלא ממחלת הסרטן ב-25 בספטמבר 1991, בגיל 78.
בשנת 2020 יצא הסרט 'התנגדות'  ressistance על אמן הפנטומימה מרסל מרסו, ובה מוצגת דמותו מטילת האימה של קלאוס ברבי.
ראו גם

לאה פלדבלום
הערות שוליים

↑  על גירוש ילדי איזיו, באתר יד ושם
| --- | --- |
בקרת זהויות :  NLI: 987007258284205171  PLWABN: 9810594047305606  BNE: XX845881  BnF: cb11960913x (data)  GND: 118653121  ICCU: RAVV594393  ISNI: 0000 0001 1490 9176  LCCN: n83039839  LNB: 000152421  NKC: jn20000700117  NTA: 070047332  SELIBR: 379862  SNAC: w6k39ncb  SUDOC: 027605043  VIAF: 42631588   WorldCat (עם VIAF): 42631588
קראוגסטוריים

| קראוגסטוריים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: דו-חיים
סדרה:: חסרי זנב
תת־סדרה:: ניאובטרכיה
משפחה:: קראוגסטוריים
שם מדעי
 Craugastoridae ‏Hedges & Duellman & Heinicke, 2008

Craugastor raniformis
קראוגסטוריים (שם מדעי: Craugastoridae) היא משפחה של דו-חיים מסדרת חסרי זנב. משפחה זו חיה בטבע מדרומה של ארצות הברית, דרך מקסיקו ואמריקה המרכזית, עד לאמריקה הדרומית בג'ונגלים הטרופיים.
במשחה זו מגוון גדול של מינים הכוללת קרוב ל-750 מינים. המשפחה כוללת מספר סוגים שיש מחלוקת על סיווגם. על פי כמה מיונים ישנה משפחה נוספת של כמה סוגים - סטרבומנטליים (Strabomantidae).
בני המשפחה בעלי גוף ורגליים גדולות, לסת מוארכת ועיניים מאירות. הם משוטטות על קרקע היער ומחפשות חרקים וחסרי חוליות והם מטפלים בראשנים על גופם או בסביבה לחה ולא בתוך המים.
סוגים

סוג ומין יחיד Eleutherodactylus bilineatus
Ceuthomantis
Dischidodactylus
Pristimantis
Yunganastes
Craugastor
Haddadus
Strabomantis
Barycholos
Bryophryne
Euparkerella
Holoaden
Hypodactylus
Lynchius
Niceforonia
Noblella
Oreobates
Phrynopus
Psychrophrynella
סוג ומין יחיד Atopophrynus syntomopus
סוג ומין יחיד Geobatrachus walkeri
קראודונטים

| קראודונטים |
| --- | --- |
 איור אפשרי של פטריופליס
תקופה
תחילת פלאוקן-סוף מיוקן63.3–11.1 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
אינפרא־מחלקה:: שיליניים
על־סדרה:: לאורסיאתריה
קבוצה:: פריה
סדרה:: קראודונטים
שם מדעי
 Creodonta ‏קופ, 1875

קראודונטים (שם מדעי: Creodonta) היא סדרת יונקים קדומים שנכחדו. הם היו נפוצים מתקופת האאוקן עד תקופת האוליגוקן, (תקופה של 30–60 מיליון שנים). מיעוטם שרד עד תקופת הפלאוקן.
בעבר נחשבו הקראודונטים כענף שממנו הגיחו הטורפים של ימינו, אך בעקבות הצטברות ראיות נוספות נוצרה הסכמה כללית שהטורפים המודרניים הם צאצאי סדרת הטורפים (ראו טורפי יבשה).
משפחות

בסדרת הקראודונטים שתי קבוצות עיקריות:
קבוצת ההאינודונטה (Hyaenodonta):
משפחת האוקסינודונים (Oxyaenidae):
ראו גם

ספרסודונטה
קבוצת מינים מסדרת הקראודונטיים.
קניון מונטריי

| --- | --- |

מודל תלת-ממדי של מערכת הקניונים של מונטריי
 מידע כללי
 סוג:  קניון תת-ימי 
 מיקום
 מיקום:  קליפורניה 
 קואורדינטות:  36°47′00″N 121°50′00″W﻿ / ﻿36.78333333°N 121.83333333°W﻿ / 36.78333333; -121.83333333
  (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה קניון מונטריי(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה קניון מונטריי(למפת קליפורניה רגילה) סקרמנטו לוס אנג'לס סן פרנסיסקו סן דייגו סן חוזה פרזנו בייקרספילד אורגון נבדה א ר י ז ו נ ה  מקסיקו האוקיינוס השקטקניון מונטריי(למפת קליפורניה מוגדלת) סקרמנטו לוס אנג'לס סן פרנסיסקו סן דייגו סן חוזה פרזנו בייקרספילד אורגון נבדה א ר י ז ו נ ה  מקסיקו האוקיינוס השקטקניון מונטריי
 
קניון מונטריי (באנגלית: Monterey Canyon) או הקניון התת-ימי של מונטריי (Monterey Submarine Canyon) הוא קניון תת-ימי במפרץ מונטריי, קליפורניה, שקירותיו התלולים מגיעים לגובה של 1.5 קילומטרים, מקביל לגובה הגרנד קניון. זהו הקניון התת-ימי הגדול לאורך החוף המערבי של יבשת אמריקה הצפונית והוא נוצר על ידי תהליך סחיפה תת-ימי הקרוי זרמי עכירות. שאלות רבות נשארו פתוחות לגבי המקור לזרמי העכירות, ולפיכך הוא נושא למחקרים גאולוגיים וביולוגיים המתבצעים על ידי מדענים המוצבים ב"מכון המחקר האקווריום של מפרץ מונטריי" (Monterey Bay Aquarium Research Institute) במעבדות הימיות במוס לנדינג (Moss Landing Marine Laboratories) ומוסדות אוקיינוגרפיים אחרים.
קניון מונטריי מתחיל מול היישוב מוס לנדינג, השוכן במרכז חוף מפרץ מונטריי, ומשתרע לאורך כ-150 קילומטרים מתחת לאוקיינוס השקט, ומסתיים במניפת סחף תת-ימית, בעומק של 3,600 מטרים מתחת לפני הים. הקניון הוא חלק ממערכת הקרויה "מערכת הקניונים של מפרץ מונטריי (Monterey Bay Canyon System), הכוללת את הקניונים: מונטריי, סוקל (Soquel) וכרמל. זרם קליפורניה הקר עולה במעלה הקניון ומביא מי עומק עשירים בנוטריאנטים (חומרים אורגניים שהם שרידים של בעלי חיים וצמחים שמתו) אל פני השטח (תופעה המכונה עליית מי העומק). המים העשירים בחומרי מזון מהווים בית גידול לצורות חיים ימיות רבות. בשל העושר של בעלי החיים הימיים במפרץ מונטריי הוגדרו על ידי רשויות מדינת קליפורניה שבעה אזורים במפרץ כאזורי שימור ימיים מוגנים (State Marine Conservation Area).
גאומורפולוגיה

שחזור של תוואי הנוף הקדומים בעזרת תאוריית טקטוניקת הלוחות מלמדים שהקניון זז במהלך השנים צפונה למיקומו הנוכחי בשל העתק הסטה אופקית בשל פעולת העתק סן אנדראס והיה באזור סנטה ברברה של ימינו כאשר נוצרו הן העתק סן אנדראס והן מפרץ קליפורניה.
אף שתהליך הסחיפה של זרמי עכירות שחצב פעם את קניון מונטריי מוכר היטב, הגורם לעומק הרב ולאורך הקניון, שמובן מאליו התרחש לפני מיליוני שנים, והגודל העצום של מניפת הסחף בשפך, כ-150 קילומטרים מערבית למונטריי, הם נושאים להשערות וספקולציות. בדרך כלל נוצרים קניונים תת-ימיים בעומק ובאורך דומים כאשר נשפכים מולם נהרות גדולים מאוד כמו האמזונאס או המיסיסיפי. כיוון שאין כיום נהר גדול הנשפך למפרץ מונטריי, ומכיוון שקניונים כאלו לא מצויים מול נהרות שספיקתם נמוכה כדוגמת הנהר סאלינס שזרם עד התקופה המודרנית למפרץ (מימיו מנוצלים כיום להשקיה), משערים כי בעבר זרם למפרץ נהר גדול. תאוריה שלטת אחת היא שהקניון הוא מוצא קדום של הנהר קולורדו, שזרם לפי התאוריה ישר מערבה ושינה נתיבו בעקבות התרוממות הרי סיירה נבדה ופתיחת מפרץ קליפורניה לפני 7.9 מיליון שנים. אחרים משערים כי מדובר בנהר קדום שניקז בעבר את כל הסנטרל ואלי (העמק המרכזי של קליפורניה), ייתכן שאפילו דרך אגן הניקוז של לוס אנג'לס (שמדרום למפרץ). מחקרים מודרניים חשפו משנות ה-80 תופעה של נהר של זרם עכירות עז הזורם בקרקעית הקניון ומרחיב אותו כל הזמן.
הרמזים למקור הקדום של קניון זה קבורים בעומק 3,600 מטרים בשפך הקניון בשכבות המשקעים העצומות שבמניפת הסחף המכונה מניפת מונטריי. מניפה גדולה מדי מכדי שתיווצר מהצטברות משקעים מהנחלים שזרמו בתקופה המודרנית למפרץ. המחקר הדוגם את השכבה הוא מחקר מתמשך. בינתיים נדגמו רק השכבות העליונות. השכבות העתיקות ביותר קבורות עמוק ועדיין צריך להביא דגימות מהן אל פני השטח. כאשר הדגימות העמוקות יותר ינותחו ניתן יהיה להבין מאיזה מקור הגיעו, ואז גם תהיה התשובה לשאלה איזה נהר קדום יצר את זרמי העכירות העזים שמשערים שחצבו קניון כה עמוק וגדול. התקווה היא שבשל המשקעים העצומים בשפך הקניון תיפתר קושיה זו לבסוף.
הערות שוליים

↑  The giant undersea rivers we know very little about מאתר ה-BBC
צי הים הפתוח

סיירות קרב גרמניות עושות דרכן אל סקפה פלו
צי הים הפתוח (בגרמנית: Hochseeflotte) היה שמה של שייטת הקרב הראשית של הצי הקיסרי הגרמני במלחמת העולם הראשונה. בסיס הצי היה בוילהלמסהאפן שבמפרץ יאדה (Jadebusen). עצם קיומו של צי הים הפתוח איים על שליטת הצי הבריטי במימי בריטניה וגרם לו להסתגר בנמליו במשך המלחמה; כתוצאה מכך לא ביצעו הבריטים משימות דחופות רבות בזירות אחרות של המלחמה בשל מחסור באוניות.
מפקדי צי הים הפתוח

מפקדי צי הים הפתוח היו האדמירלים:
פרידריך פון אינגנהול (Friedrich von Ingenohl) מ-1913 עד 1915.
הוגו פון פול (Hugo von Pohl) מ-1915 עד 1916.
ריינהרד שר (Reinhard Scheer) מ-1916 עד 1918.
פרנץ פון היפר (Franz von Hipper) ב-1918.
מלחמת העולם הראשונה

צי הים הפתוח נפל במספר אוניותיו מה"גרנד פליט" ("הצי הגדול") הבריטי ביחס של 2:3. אולם במהלך השנה הראשונה למלחמה כמעט והושג שוויון בגודל הכוחות בים הצפוני, לא בשל מאמציה של גרמניה, אלא משום שבריטניה פיזרה את אוניותיה במקומות רבים נוספים ברחבי העולם. מאוחר יותר במלחמה נטה שוב היחס לטובת הבריטים. הצי הגרמני לא רצה להסתכן בקרב סָדוּר נגד עיקר הצי הבריטי, והעדיף לנקוט אסטרטגיה של גיחות לים הצפוני, כדי לפתות חלק של הצי הבריטי לצאת אל לב ים, לנתקו מבסיסו ולהשמידו. ברם, הקרבות בהלגולנד (28 באוגוסט 1914), דוגר בנק (24 בינואר 1915) ויוטלנד (31 במאי 1916) הסתיימו ללא הכרעה ולא שינו את המצב האסטרטגי.
כאשר ההסגר הימי הבריטי נתן את אותותיו והמצוקה הכלכלית בגרמניה גברה, ריכז הצי הקיסרי הגרמני את משאביו בלוחמת צוללות בלתי מוגבלת. אולם מלבד שתי גיחות באוגוסט 1916 ובאפריל 1918 נותר צי הים הפתוח מסוגר בנמליו בשאר תקופת המלחמה.
באוקטובר 1918, כשהצבא עמד בפני תבוסה והאוכלוסייה האזרחית גוועה ברעב, החליט אדמירל שר להנחית התקפה נואשת על הצי הראשי הבריטי. ביודעו כי תוכניתו לא תאושר, לא דיווח לממשלת הקנצלר מקס פון באדן. אך כאשר ניתנה הפקודה לצאת לים מנמל וילהלמסהאפן, ב-29 באוקטובר 1918, סירבו מלחים רבים לציית לה ואחרים ערקו מאוניותיהם. התוכנית בוטלה, אך אירועים אלה הובילו למרד המלחים בקיל, למהפכה בגרמניה, לנפילת הממשלה הקיסרית ב-9 בנובמבר ולשביתת הנשק ב-11 בנובמבר 1918.
על פי תנאי שביתת הנשק, הובל צי הים הפתוח למשמורת בבסיס הצי המלכותי הבריטי בסקפה פלו שבאיי אורקני. במבצע ZZ, ב-21 בנובמבר 1918, ליוו שישים אוניות-מערכה של בנות הברית אחת-עשרה אוניות מערכה, חמש סיירות מערכה, שמונה סיירות וארבעים ושמונה משחתות של צי הים הפתוח אל שביין. ב-21 ביוני 1919 פקד קונטר-אדמירל לודוויג פון רויטר להטביע את האוניות כדי למנוע את נפילתן לידיים בריטיות. חמישים ושלוש אוניות טבעו. תשעה מלחים וקצינים גרמנים נהרגו במהלך נסיונותיהם של הבריטים להציל את האוניות מטביעה, ואלו היו החללים האחרונים של גרמניה במלחמת העולם הראשונה.
פלדה שחולצה מגופי אוניות צי הים הפתוח משמשת עד היום לייצור התקנים רגישים כגון מכפילורים ומוני גייגר. הסיבה היא, שהפלדה שנוצרה בעידן הגרעיני מזוהמת בנוקלידים רדיו-אקטיביים המפריעים למדידות.
הערות שוליים

↑  Daniel A. Butler, Distant Victory: The Battle of Jutland and the Allied Triumph in the First World War, Bloomsbury Publishing, 2006-07-30. (באנגלית)
קנורי

דגלם של אנשי הקנורי
מפה של אימפריית בורנו\קאנם בורנו (שנת 1750)
אנשי הקנורי (Kanuri) הם קבוצה אתנית אפריקנית אשר מתגוררת בעיקר בשטחים של מה שהיו בעבר אימפריית קאנם ואימפריית קאנם בורנו, כאשר בימינו נמצאות באזור זה מדינות ניגריה וקמרון. השפה המדוברת על ידי אנשי הקנורי היא שפת הקנורי אשר מהווה חלק ממשפחת שפות בשם 'נילו סהרה' (Nilo-Saharan). קבוצה זו מונה כ-10 מיליון תושבים (נכון להערכות בשנת 2013) וכוללת מספר תתי קבוצות אשר חלקן אינן רואות עצמן כחלק מאנשי הקנורי. מקורם ושורשיהם של אנשי הקנורי מצויים באימפריית קאנם-בורנו (אימפרייה שראשיתה בקאנם במאה ה-8 לספירה, והמשכה באימפריית קאנם בורנו החל מהמאה ה-13 ועד לאמצע המאה ה-19). לאחר גירושם של אנשי ה'קנמבו' (Kanembu), ראשוני אנשי אימפריית קאנם, לעבר אדמות בורנו על ידי שבט ה'בוללה' (Bulala), החלו נישואים פנימיים בין אנשי הקנמבו לאנשי בורנו אשר הביאו ליצירת דור חדש של אנשים שנקראו 'קנורי'. בניגוד לשכניהם של אנשי הקנורי, אנשי ה'טובו' (Toubu) ואנשי 'זגאווה' (Zaghawa), אנשי הקנורי לא נדדו ממקומם במהלך השנים. עיסוקיהם המסורתיים לאורך ההיסטוריה כללו ועדיין כוללים חקלאות ועבודת אדמה, דייג באגם צ'אד וייצור ומסחר במלח. הדת השלטת בקרב אנשי הקנורי היא האסלאם.
שמות ותתי קבוצות

אנשי הקנורי מזוהים על ידי שמות שונים באזורים שונים וכוללים כאמור מספר תתי קבוצות. האוכלוסייה הגדולה ביותר של אנשי הקנורי נמצאת בחלק הצפוני של מדינת ניגריה, באזור מדינת בורנו ובאזורים שהיו משויכים בעבר לאימפריית קאנם בורנו. בחלקים הדרומיים של ניגריה נקראים אנשי הקנורי לרוב בשם 'ברי ברי' (Beri Beri), אשר לקוח משפת ההאוסה שמדוברת בין השאר במדינת צ'אד. תת-קבוצה נוספת מכונה 'טומרי' (Tumari) ובמקרים מסוימים גם 'קנמבו' (Kanembu) במדינת ניגריה. תת-קבוצה זו חיה באזור 'נגוויגמי' (N'guigmi) בחלקה המזרחי של ניגריה ונפרדת מאנשי הקנמבו שבמדינת צ'אד. בחלקים המזרחיים והמדבריים של ניגריה ישנה תת-קבוצה נוספת של אנשי הקנורי המכונה 'בלה בלה' (Bla Bla). תת-קבוצה זו מהווה קבוצה אתנית דומיננטית בכל הקשור לתעשיית אידוי המלח וקשרי המסחר באזור 'בילמה' (Bilma), עיר מדברית בחלק הצפון מזרחי של ניגריה.
דת

אנשי הקנורי נעשו מוסלמים עוד מהמאה ה-11 לספירה. במאה זו הוחלף השלטון באימפריית קאנם משושלת 'דוגואה' (Duguwa) ועבר לשושלת 'סיפאווה' (Sayfawa). החלפה זו של השושלות היוותה טריגר לכניסתו של האסלאם לאימפריית קאנם. המנהיג הראשון משושלת הסיפאווה היה 'הומאי' (Hummai) והוא היה מוסלמי בעצמו. הומאי הכניס את חוקי האסלאם אל בתי המשפט באימפריה והדת האיסלאמית נעשתה לחלק בלתי נפרד מהתנהלותה של האימפריה. בשנים אלה נבנו ברחבי אימפריית קאנם מסגדים רבים ואנשים נדרשו להמיר את דתם לאסלאם. גם כיום, האסלאם היא הדת השולטת בקרב אנשי הקנורי.
שפת הקנורי

שפת הקנורי היא חלק ממשפחת שפות בשם נילו-סהרה ומדוברת כיום במדינות שונות כגון ניגריה, צ'אד, קמרון, לוב וסודאן. שפה זו מזוהה עם אימפריית קאנם ואימפריית קאנם בורנו שהתפתחה ממנה. אנשי הקנורי מדברים במספר נוסחים של שפת הקנורי, הכוללים את נוסח ה'מנגה' (Manga), ה'טומרי' (Tumari), ה'בילמה' (Bilma) ואת שפת הקנמבו (Kanembu) הדומה לשפת הקנורי, אך נפרדת ממנה. למעשה, אנשי הקנורי ספגו שני סוגים של שפות כתוצאה ממיקומם בעבר בסמוך לאגם צ'אד – שפת הקנורי שהיא חלק ממשפחת שפות הנילו-סהרה ובנוסף שפה צ'אדית (אפרו-אסיאתית).
כלכלה

כלכלתם של אנשי הקנורי מבוססת בעיקר על חקלאות, דייג, הכנת מלח ותהליכי מסחר שונים. הם מתגוררים בכפרים וערים ומעבדים את האדמות שמקיפות את מקום מגוריהם. אנשי הקנורי עוסקים במסחר ומנהלים קשרי מסחר בין השאר עם אנשי הפולאני, ורועים ערבים בעבור מוצרים שונים כגון מלח ועורות של בהמות. עקב העובדה שאנשי הקנורי כמעט ולא נדדו ממקום למקום במהלך ההיסטוריה, הם נעשו למומחים בכל הקשור לעיבוד הקרקע המקומית וחקלאות המקושרת אליה.
הנהגה

נפילתה של אימפריית קאנם בורנו התרחשה במאה ה-19. עם זאת, ניתן לראות במדינת בורנו אשר שוכנת כיום בחלקה הצפון מזרחי של ניגריה שרידים לתרבות, שפה ומנהגים שהיו נהוגים עוד מימי אימפריית קאנם בורנו ואפיינו את אנשי הקנורי בעבר. השושלת האחרונה שהיוותה את משפחת המלוכה לפני נפילתה של אימפריית קאנם בורנו הייתה שושלתו של 'אל קאנמי' (El-Kanemi) והיא מהווה את השושלת השולטת בקרב אנשי הקנורי גם בימינו. המנהיג המסורתי של אנשי הקנורי בבורנו כיום הוא 'אבובקר איבן עומר גרבה אל קאנמי' (Abubakar Ibn Umar Garbai El-Kanemi) כאשר שלטונו החל בשנת 2009 לאחר שהחליף את קודמו בתפקיד 'מוסטפא איבן עומר אל קאנמי' (Mustafa Ibn Umar El-Kanemi) (הנתונים נכונים לשנת 2018).
הערות שוליים

↑  .Hiribarren, V, Kanem‐Bornu Empire, (2016) The Encyclopedia of Empire
1 2  .Idrissa, A., & Decalo, S, Historical dictionary of Niger, Scarecrow Press, 2012
↑  .Barkindo, B, The Early States of the Central Sudan: Kanem, Borno and some of their Neighbours to c. 1500 AD, History of West Africa
| --- | --- |
בקרת זהויות :  NLI: 987007540792105171  BnF: cb12031358f (data)  LCCN: sh85071532  SUDOC: 028487354
קראשניצ'ין

| --- | --- |
סמל קראשניצ'ין

 מדינה:  פולין פולין
 פרובינציה:  לובלין (פרובינציה) לובלין
 מחוז:  קראסניסטאב
 אוכלוסייה:  ‏
  ‑ בכפר:  359 (31 במרץ 2021)
 קואורדינטות:  50°56′00″N 23°22′00″E﻿ / ﻿50.93333333°N 23.36666667°E﻿ / 50.93333333; 23.36666667 
 אזור זמן:  UTC+1
 http://www.krasniczyn.lubelskie.pl/
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיקראשניצ'ין(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיקראשניצ'ין(למפת פרובינציית לובלין רגילה) לובלין חלם זמושץ' ביאלא פודולסק  שווי. פ. פודקרפצקיה בלארוס אוקראינה מזוביהקראשניצ'ין(למפת פרובינציית לובלין מוגדלת) לובלין חלם זמושץ' ביאלא פודולסק  שוויינטו. פוד. פודקרפצקיה בלארוס אוקראינה מזוביהקראשניצ'ין  he tabBackground:;tabBorder:#aaa;defaultTab:0;
קראשניצ'ין (בפולנית: Kraśniczyn) הוא כפר קטן במחוז קראסניסטאב שבפרובינציית לובלין בפולין, בו התקיימה עד השואה קהילה יהודית.
תולדות היישוב

היישוב נזכר לראשונה בשנת 1564, ובאותן שנים הוענקו לו זכויות עיר. בחלוקת פולין בשנת 1772 נכלל היישוב בתחום אוסטריה, ומשנת 1815 נכלל בתחום פולין הקונגרסאית. בשנת 1824 ניטלו מהיישוב זכויותיו העירוניות.
יהודי קראשניצ'ין

התיעוד הראשון לישיבת יהודים ביישוב הוא משנת 1618. בין מלחמות העולם נמנו בכפר כ-450 יהודים, כמחצית מתושביו, אשר החזיקו בכל החנויות בו.
בספטמבר 1939 עברה השליטה בכפר בין הסובייטים והגרמנים, ולבסוף, בהתאם להסכם ריבנטרופ מולטוב, נקבע בצד הגרמני של פולין הכבושה, ואלו גייסו את יהודיו לעבודות כפייה, חלקן במחנות עבודה.
לאחר שהגיעו לכפר פליטים יהודים עם פרוץ מבצע ברברוסה, ולאחר שהובאו אליו בתחילת שנת 1942 כ-500 יהודים מסלובקיה ויהודים רבים נוספים שגורשו ממערב פולין, הוקם ביישוב גטו, בו שוכנו היהודים בצפיפות רבה ובתנאי רעב.
ביוני 1942 שילחו אנשי ס"ס וכוחות אוקראיניים את כ-2,000 היהודים שנותרו בגטו שביישוב למחנה ההשמדה בלז'ץ.
קן פולט

| --- | --- |

 לידה:  5 ביוני 1949 (בן 75) קארדיף, הממלכה המאוחדת 
 מדינה:  הממלכה המאוחדת, ויילס 
 מקום לימודים:  יוניברסיטי קולג' לונדון 
 שפות היצירה:  אנגלית 
 יצירות בולטות:  שקיעת העולם, עמודי תבל, מקום ושמו חופש, צופן אפס, עולם ללא קץ, פטיש גן העדן, מעוף הצרעה, שם הצופן: רבקה, על כנפי נשרים, נפילת ענקים, האיש מסנט פטרבורג, לילה מעל הים, עמק חמשת האריות, חוד המחט 
 תקופת הפעילות:  מ-1974 
 בן או בת זוג:  ברברה פולט (1984–?) 
 פרסים והוקרה:  פרס אדגר (1979)  הפרס הבינלאומי לסופרי מתח (2010)  דוקטור לשם כבוד מאוניברסיטת הרטפורדשייר (2018)  פרס אודי (2003)  פרס בנקרלה (1999)  פרס קורין (2003)  The Grand Master (2013) 
 www.ken-follett.com
 
קן פולט (באנגלית: Ken Follett; נולד ב-5 ביוני 1949) הוא סופר בריטי.
פולט כתב ספרי מתח ורומנים היסטוריים רבים שרובם היו לרבי-מכר ותורגמו לשפות רבות (בהן עברית) וחלקם עובדו לקולנוע ולטלוויזיה. ספריו ניחנים בעושר עלילתי ובפירוט היסטורי רב (לרוב קרוב למדי למציאות, או למידע ההיסטורי).
נשוי לברברה פולט, חברת הפרלמנט הבריטי בשנים 1997–2010, ושרת התרבות והתיירות בממשלתו של גורדון בראון.
ספריו שתורגמו לעברית

חוד המחט (1978). רומן מלחמתי העוסק במרדף ובקרב המתנהל בין "מרגל הדגל" של היטלר בבריטניה לבין סוכני המודיעין הבריטי, על רקע יום הפלישה המתקרב של בעלות הברית לנורמנדי. עובד לסרט בשם זה שיצא בשנת 1981. הספר זכה בפרס אדגר בשנת 1979. תרגמה חנה עמית, ספרי אדם, הוצאת דביר, 1980.
כפול שלוש (1979), תרגמה פועה הרשלג, ספרי אדם, הוצאת דביר, 1981.
שם הצופן: רבקה (1980). רומן ריגול המתרחש במצרים במהלך מלחמת העולם השנייה. עובד לסרט בשם זה שיצא בשנת 1985. תרגם שמעון פניני, הוצאת מודן, 1984.
האיש מסנט פטרבורג (1982), תרגם שלמה גונן, הוצאת מודן, 1983.
על כנפי נשרים (1983), תרגם שלמה גונן, הוצאת מודן, 1985.
עמק חמשת האריות (1985). סיפורם של מספר מערביים באפגניסטן על רקע המלחמה המתנהלת בין הרוסים ובין המורדים האפגנים. תרגם שלמה גונן, הוצאת מודן, 1986.
לילה מעל הים (1991). מותחן המבוסס על רקע היסטורי אמיתי. ביום הכרזת המלחמה על גרמניה הנאצית, ה"קליפר", מטוס בואינג 314 המפואר ביותר בעולם, נוחת באנגליה כדי לאסוף נוסעים עשירים. עלילת הספר מתמקדת בטיסה חזרה לארצות הברית. תרגמה עדי גינצבורג-הירש, הוצאת מודן, 1992.
כסף מסוכן (1993). עלילת הספר מתרחשת בסוף המאה ה-19 באנגליה הוויקטוריאנית ומתארת את חייהם של ארבעה נערים ממעמדות שונים. תרגמה עדי גינצבורג-הירש, הוצאת מודן, 1993.
מקום ושמו חופש (1995), תרגמה עדי גינצבורג-הירש, הוצאת מודן, 1997.
התאום השלישי (1996), תרגם ינץ לוי, הוצאת מודן, 2003.
פטיש גן העדן (1998), תרגמה עדי גינצבורג-הירש, הוצאת מודן, 1999.
צופן אפס (2000). מתאר אירוע במלחמה הקרה. תרגם אריה חשביה, הוצאת מודן, 2007.
עורבות (2001). סיפור מתח על רקע יום הפלישה המתקרב של בעלות הברית לנורמנדי. תרגמה עדי גינצבורג-הירש, הוצאת מודן, 2004.
מעוף הצרעה (2002). סיפור מתח אודות מלחמת העולם השנייה המתמקד במבצעי המודיעין הבריטי בדנמרק. תרגם אריה חשביה, הוצאת מודן, 2005.
עיוורון שלגים (2004). סיפור מתח המתאר אירועים חריגים בחברה למחקר רפואי במהלך יממה, בליל חג המולד. תרגם אריה חשביה, הוצאת מודן, 2006.
לעולם לא (2021). מותחן המתרחש בהווה על רקע ניסיונות למנוע את פרוץ מלחמת העולם השלישית. תרגמה ורד רוזן, הוצאת מודן, 2022.
ספריו שתורגמו לעברית > סדרת קינגסברידג'

הערב והבוקר (2020) - פריקוול לסדרת קינגסברידג'. תרגמה אינגה מיכאלי, הוצאת מודן, 2021.
עמודי תבל (1989) - ספרו הפופולרי ביותר של פולט. תיאור קורותיה של משפחה אנגלית בימי הביניים דרך סיפור בנייתה של הקתדרלה בעיר קינגסברידג', בה היא מעורבת, לאורך מספר דורות. פולט שקד על כתיבתו של הספר במשך שלוש עשרה שנים. ב-2010 שודרה מיני-סדרה על בסיס הספר, בהפקתם של האחים רידלי וטוני סקוט. פולט אף שיחק בתפקיד אורח קטן באחד מפרקיה. תרגמה ציפי בורסוק, הוצאת מודן, 1989.
עולם ללא קץ (2007) - ספר שני בסדרת קינגסברידג'. תרגמה נורית לוינסון, הוצאת מודן, 2008.
עמוד האש (2017) - ספר שלישי בסדרת קינגסברידג'. תרגמה נורית לוינסון, הוצאת מודן, 2017.
שריון האור‏ (2023) - ספר חמישי בסדרת קינגסברידג'. תרגמה: נעה שביט, הוצאת מודן, 2024.
ספריו שתורגמו לעברית > טרילוגיית המאה

נפילת ענקים (2010). רומן היסטורי, החלק הראשון של טרילוגיית המאה. תרגמה נורית לוינסון, הוצאת מודן, 2011.
שקיעת העולם (2012). החלק השני בטרילוגיית המאה. תרגמה נורית לוינסון, הוצאת מודן, 2012.
קצה הנצח (2014). החלק השלישי בטרילוגיית המאה. תרגמה נורית לוינסון, הוצאת מודן, 2014.
הערות שוליים

↑  אהרון לפידות, פארנבורו, אנגליה, סיפורי הבדים של קן פולט, באתר ישראל היום, 11 בספטמבר 2024
| --- | --- |
בקרת זהויות :  NLI: 987007261124405171  PLWABN: 9810661618105606  BIBSYS: 90069315  BNE: XX870933  BnF: cb11903015m (data)  CANTIC: a10085877  CiNii: DA01288629  GND: 11949115X  ICCU: CFIV000345  ISNI: 0000 0001 2136 3255  LCCN: n78037365  LNB: 000073825  MusicBrainz: 58537de9-45ed-4b6b-9f67-e9571c63bc03  NDL: 00439789  NKC: jn20000810169  NLA: 36186301  NLG: 64449  NLK: KAC199608989  NSK: 000006884  NTA: 070318042  RERO: 02-A003250462  SELIBR: 343015  SNAC: w6xq0x7r  SUDOC: 026868040  Trove: 1225769  VIAF: 64005683   WorldCat (עם VIAF): 64005683 
ערך זה הוא קצרמרבנושא ספרות. אתם מוזמנים לתרום לוויקיפדיה ו.
קלאומנס השלישי

| --- | --- |

 לידה:  260 לפנה״ס ספרטה, יוון 
 התאבד:  219 לפנה״ס (בגיל 41 בערך) אלכסנדריה, מצרים 
 מדינה:  ספרטה 
 בן או בת זוג:  אגיאטיס 
 
קלאומנס השלישי (ביוונית: Κλεομένης; המאה ה-3 לפנה"ס) היה אחרון המלכים הספרטנים החזקים. ביצע הפיכה צבאית שבעזרתה הפך לשליט העיר ולאחריה הנהיג רפורמות מקיפות שנועדו להחזיר לספרטה את תפארתה. היה דמות מפתח במהלך המלחמה הקלאומנית הקרויה על שמו.
הביוגרפיה שכתב עליו פלוטרכוס, "חיי קלאומנס", היא אחד המקורות העיקריים עליו.
ביוגרפיה > ילדות

קלאומנס היה בנו של לאונידס השני מלך ספרטה מהשושלת האגידית. אביו נאלץ לגלות מספרטה לאחר שהתנגד לרפורמות שביצע אגיס הרביעי, ובמקומו הומלך חתנו קלאומברוטוס השני. אולם אגיס הוצא להורג בסוף, ולאונידס חזר לשלוט וביטל את הרפורמות שאגיס ביצע. לא ברור תאריך הלידה של קלאומנס, אולם פיטר גרין מעריך שבין 265 לפנה"ס ל-260 לפנה"ס. פלוטרכוס, המשמש כמקור עיקרי לחייו של קלאומנס, טוען ככל הנראה בהתבססו על כתביו של פילארכוס, שקלאומנס למד פילוסופיה עוד בצעירותו מפי הפילוסוף ספאירוס, תלמידו של זנון מקיטיון.
לאגיס הייתה אשה בשם אגיאטיס, בתו של אציל עשיר בשם גיליפוס. לאונידס חשק בעושרו של גיליפוס, ורצה להשיא את בנו קלאומנס לאגיאטיס. קלאומנס היה אמנם צעיר יחסית, אולם הסכים לנישואים כיוון שאגאיטיס מצאה חן בעיניו. וגם אגאיטיס הסכימה משום שקלאומנס הרשים אותה בקסמו האישי. פלוטרכוס מספר שהוא נהג להאזין לסיפוריה על בעלה הקודם אגיס.